CELEX: 32016R0842
Language: hr
Date: 2016-05-27 00:00:00
Title: Provedbena uredba Komisije (EU) 2016/842 оd 27. svibnja 2016. o izmjeni Uredbe Komisije (EZ) br. 167/2008 u pogledu naziva nositelja odobrenja i trgovačkog naziva kokcidiostatika (Tekst značajan za EGP)

28.5.2016   
            
            
               HR
            
            
               Službeni list Europske unije
            
            
               L 141/47
            
         PROVEDBENA UREDBA KOMISIJE (EU) 2016/842
   оd 27. svibnja 2016.
   o izmjeni Uredbe Komisije (EZ) br. 167/2008 u pogledu naziva nositelja odobrenja i trgovačkog naziva kokcidiostatika
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 13. stavak 3.,
   budući da:
   
               (1)
            
            
               U skladu s člankom 13. stavkom 3. Uredbe (EZ) br. 1831/2003 društvo KRKA d.d. podnijelo je zahtjev za promjenu naziva nositelja odobrenja iz Uredbe Komisije (EZ) br. 167/2008 (2) o odobrenju kokcidiostatika (Kokcisan 120G).
            
         
               (2)
            
            
               Podnositelj zahtjeva tvrdi da je, s učinkom od 5. veljače 2016., prenio prava stavljanja na tržište dodatka hrani Kokcisan 120G na društvo Huvepharma EOOD. Osim toga, Huvepharma EOOD kao novi vlasnik prava stavljanja na tržište dodatka hrani zahtijeva promjenu trgovačkog naziva dodatka hrani. Podnositelj zahtjeva dostavio je relevantne podatke kojima podupire svoj zahtjev.
            
         
               (3)
            
            
               Predložene promjene uvjeta odobrenja posve su administrativne prirode i ne podrazumijevaju novu procjenu predmetnog dodatka. Europska agencija za sigurnost hrane obaviještena je o zahtjevu.
            
         
               (4)
            
            
               Kako bi se taj dodatak hrani mogao stavljati na tržište pod nazivom Huvepharma EOOD i pod novim trgovačkim nazivom, potrebno je izmijeniti uvjete odobrenja.
            
         
               (5)
            
            
               Uredbu (EZ) br. 167/2008 trebalo bi stoga na odgovarajući način izmijeniti.
            
         
               (6)
            
            
               Budući da ne postoje sigurnosni razlozi zbog kojih bi bilo potrebno odmah primjenjivati izmjene Uredbe (EZ) br. 167/2008 predviđene ovom Uredbom, primjereno je osigurati prijelazno razdoblje tijekom kojega se mogu potrošiti postojeće zalihe dodatka te premiksa i krmnih smjesa koji sadržavaju dodatak.
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Prilog Uredbi (EZ) br. 167/2008 mijenja se kako slijedi:
   
               1.
            
            
               U drugom stupcu, riječi „KRKA, d.d. Novo Mesto, Slovenija” zamjenjuju se riječima „Huvepharma EOOD, Bugarska”.
            
         
               2.
            
            
               U trećem stupcu, riječi „Kokcisan 120G” zamjenjuju se riječima „Huvesal 120 G”.
            
         Članak 2.
   Postojeće zalihe dodatka te premiksa i krmnih smjesa koji sadržavaju dodatak, koje su u skladu s odredbama koje se primjenjuju prije datuma stupanja na snagu ove Uredbe, mogu se nastaviti stavljati na tržište i upotrebljavati do njihova isteka.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. svibnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 268, 18.10.2003., str. 29.
   
   
      (2)  Uredba Komisije (EZ) br. 167/2008 od 22. veljače 2008. o novom odobrenju na deset godina za kokcidiostatik kao dodatak hrani za životinje (SL L 50, 23.2.2008., str. 14.).